b'\n_START_ARTICLE_\nUSAs ambassade i Stockholm\n_START_PARAGRAPH_\nUSAs ambassade i Stockholm er USAs utenriksstasjon i Sverige. Ambassad\xc3\xb8r er siden 2011 Mark Francis Brzezinski. Ambassaden er beliggende i et innhegnet kontorkompleks i Diplomatstaden i Stockholm ved Dag Hammarskj\xc3\xb6lds v\xc3\xa4g 31 og med inngang fra G\xc3\xa4rdesgatan 2.\n_START_SECTION_\nHistorikk\n_START_PARAGRAPH_\nAmbassadens historie g\xc3\xa5r tilbake til 1782, da Benjamin Franklin tiltr\xc3\xa5dte som minister med virke fra Paris. Neste minister, og den f\xc3\xb8rste til \xc3\xa5 virke fra Stockholm, ble Jonathan Russell._NEWLINE_Ambassaden har v\xc3\xa6rt \xc3\xa5sted for en rekke demonstrasjoner og avsperringer, blant annet i forbindelse med terrorangrepet 11. september 2001 og Irak-krigen.\n_START_SECTION_\nEiendommer\n_START_PARAGRAPH_\nAmbassadebygningen ble innviet i 1955, tegnet av to amerikanske arkitekter; Ralph Rapson og hans kollega John Van der Muelen. Samme arkitektpar sto ogs\xc3\xa5 bak USAs ambassade i K\xc3\xb8benhavn. If\xc3\xb8lge arkitekturtidsskriftet dwell etablerte Rapson og Van der Meulen med sin amerikanske ambassadebygning i Stockholm fra 1954 \xc2\xabet brohode for amerikansk modernisme p\xc3\xa5 skandinavisk mark\xc2\xbb. Svensk kontaktarkitekt og samarbeidspartner for dette prosjektet var Anders Tengbom._NEWLINE_Den amerikanske ambassad\xc3\xb8rens residens ligger siden 1935 i Villa \xc3\x85kerlund i samme omr\xc3\xa5de.'